নিৰ্বাচনমুখী নাগালেণ্ডৰ মোককচাঙৰ বহুতৰে ঘৰৰ মূধচত দেখা গৈছে 'নিকা নিৰ্বাচন'ৰ আহ্বানযুক্ত বগাৰঙী পতাকা।
জানিব পৰা মতে উন্নততৰ নাগালেণ্ডৰ বাবে ৰাইজৰ মানসিকতাৰ পৰিৱৰ্তনৰ আশাৰে আৰু ৰাজ্যখনৰ আগন্তুক নিৰ্বাচনৰ প্ৰতি লক্ষ্য ৰাখি এই আহ্বান জনোৱা হৈছে।
নাগালেণ্ড নিৰ্বাচনৰ সময়ত ভোট ক্ৰয়, অবৈধ ভোটদান, ভয় দেখুওৱা আদি অশুভ কাৰ্য্যকলাপবোৰে মূৰ দাঙি উঠে।
আও নাগাসকলৰ ধৰ্মীয় সংগঠন আও বেপ্তিষ্ট আৰ'গ' মুংদাঙে নিকা নিৰ্বাচন বিচৰা লোকসকলক নিজৰ ঘৰত এই বগা পতাকা লগাবলৈ আহ্বান জনাইছিল।
মোককচাঙৰ এগৰাকী স্থানীয় লোকে কয় নাগাসকল, গাওঁ-চহৰ, প্ৰত্যেক ঘৰে যদি এই আহ্বান মানি চলে কিমান যে ভাল হ'ব!
নাগালেণ্ড বেপ্তিষ্ট চাৰ্চ্চ কাউন্সিলে কেইবছৰমান পূৰ্বৰে পৰা এই 'নিকা নিৰ্বাচন' অভিযান আৰম্ভ কৰিছিল।
আনহাতে নাগালেণ্ডৰ মুখ্য মন্ত্ৰী জেলিয়াঙৰ গৃহ সমষ্টি পেৰেনত জিলাখনৰ উপায়ুক্ত তথা নিৰ্বাচনী বিষয়া স্মিতা সাৰংগীয়ে নিকা নিৰ্বাচনৰ আহ্বানেৰে আজি এক খোজ কঢ়া কাৰ্য্যসূচী অনুষ্ঠিত কৰে।
'Clean election is our priority' শীৰ্ষক বেনাৰ লৈ নিকা নিৰ্বাচনৰ আহ্বান দিয়া গানটো বজাই খোজ কঢ়া সমদলতো আগবাঢ়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
